《晚登涌金门城望湖》
元代·方回

烟昏日落更谁知，四十流年一饷时。
水次梅花应独笑，城头老饷尚能诗。
画船绿幕今如梦，雪鬓苍颜只自悲。
淡抹浓妆有余态，西施终是老西施。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。